Den 2. april 1941, rett før Wehrmachts angrep på Sovjetunionen, utarbeidet Schickedanz et notat hvor han skrev at «en militær handling fra vår side snart vil føre til en militær kollaps av Sovjetunionen». Han skrev også i dette notatet at «det moskovittiske Russland skal etableres som et utskillelsesområde for uønskede befolkningselementer i større grad» og at «den bolsjevikisk-jødiske statsadministrasjonen» måtte elimineres gjennom «total utslettelse». Temaene i hans skrift omfattet også Hviterussland, som var «det nest største jødereservatet i Sovjetunionen», samt de baltiske statene, hvor både store deler av «intelligentsiaen» og «rase-mindreverdige» måtte deporteres slik at «de rase-tilpassede» kunne assimilere seg.